ברוקלין תשע-תשע

ברוקלין תשע-תשע (באנגלית: Brooklyn Nine-Nine) היא קומדיית מצבים המשודרת בערוץ NBC האמריקאי ונמצאת בנטפליקס, זוכת שני פרסי גלובוס הזהב לסדרה הקומית הטובה ביותר לשנת 2014. השחקן הראשי בסדרה, אנדי סמברג, זכה בפרס השחקן הטוב ביותר בסדרה קומית.

הסדרה עוקבת אחרי מחלקת הבילוש 99 בברוקלין, המונה צוות של בלשים החוקרים פשעים שונים בעיר. נקודת הפתיחה של הסדרה מתארת את הגעתו של מפקד חדש, קפטן הולט והסיטואציות המשעשעות שאליהן נקלעים צוות הבלשים שלו.

בשנת 2017 הסדרה חודשה לעונתה החמישית ברשת FOX אך כשנה לאחר מכן הוחלט לבטל את הסדרה בערוץ זה. יום לאחר מכן, רשת NBC רכשה את הסדרה אליה והודיעה כי תשדר את עונתה השישית. עונה זו, שתחילה הייתה אמורה למנות 13 פרקים ובהמשך הוארכה ל-18 פרקים, עלתה לשידור ב-10 בינואר 2019.

ב-28 בפברואר 2019 חודשה הסדרה על ידי NBC לעונה שביעית. ב-29 ביולי 2019 החלו הצילומים לעונה, והיא שודרה בין פברואר לאפריל 2020.

בנובמבר 2019 חודשה הסדרה לעונה שמינית ואחרונה ששודרה בשנת 2021.

בישראל משודרת הסדרה בערוץ HOT קומדי סנטרל ובנטפליקס.

דמויות ושחקנים

דמויות ראשיות
ג'ייקוב "ג'ייק" ג׳פרי פרלטה (אנדי סמברג): בלש יהודי מצטיין אך ילדותי ו"שטותניק" באופיו. פרלטה נוטה להתבדח בכל מצב, לפעול בהתאם לדחפים רגעיים ולמרוד בסמכות, תכונות שמציבות אותו עלילתית כנגד קפטן הולט הנוקשה וקר המזג. מעריץ של סדרת הסרטים "מת לחיות". משקיע באופן מוגזם בפיתוח זהויות בדויות במסגרת חקירות שהוא מבצע. במהלך הסדרה פרלטה מגלה רגשות רומנטיים כלפי סנטיאגו ולבסוף הם הופכים לזוג. בסוף העונה החמישית הם מתחתנים. בעונה השביעית, ג'ייק ואיימי מנסים להיכנס להריון, ללא הצלחה. לאחר חצי שנה איימי מגלה שהיא בהריון. בפרק האחרון לעונה זו, נולד בנם הבכור, מאק (מקליין), בסוף העונה השמינית ג'ייק עזב את ה99. זכה בשוד ההאלווין הראשון.
 ריימונד ג'ייקוב "ריי" הולט (אנדרה בראואר): מפקד המחלק. הולט מתואר כבלש מוכשר ומנהיג מנוסה, אך גם כאדם חמור סבר שאינו חושף רגשות. מרבית הבדיחות בהן הוא משתתף מתבססות על חוסר יכולת הצופים לדעת מה הוא חש. בפרק הראשון קפטן הולט מציין כי הוא נשוי לגבר, פרופ' קווין קוזנר, וכי מערכת היחסים הזו (בנוסף להיותו ממוצא אפרו-אמריקאי) היא הסיבה לעיכוב קידומו. במהלך העונה השמינית הוא וקווין נפרדו אך לקראת סוף העונה חזרו וחידשו את נדריהם. בסוף העונה השמינית עוזב את ה99. זכה בשוד ההאלווין השני.
טרנס "טרי" ג'פורדס (טרי קרוז): סמל המחלק והמפקד של כל הבלשים. בפרק הפתיחה מתואר ג'פורדס כשוטר שאיבד את קור רוחו בשטח בעקבות התקף חרדה, שחווה לאחר הולדת בנותיו, קגני ולייסי. במהלך הסדרה מרבית הבדיחות סביבו נובעות מהניגוד שבין גודל גופו ומראהו הבריוני לבין רגישותו ודאגתו לילדותיו הקטנות. מדבר על עצמו תמיד בגוף שלישי. עם העונות נולדת לו בת נוספת, אווה. במהלך העונה השישית עלה לדרגת סגן. בסוף העונה השמינית הופך לקפטן תחנת 99. זכה בשוד ההאלווין השישי.
רוזה דיאז (סטפני באטריז): מתוארת כבלשית קשוחה ומפחידה, אך נאמנה ומוכשרת. חלק מהבדיחות מבוססות על חוסר יכולתה של רוזה להיות נחמדה ואפילו לחייך. בתחילת הסדרה הבלש בויל מנסה לפלרטט איתה, למורת רוחה. חיזוריו של בויל וניגוד האופי בין דיאז הקשוחה ובויל הרך מובילים לתוצאות משעשעות. יוצאת מהארון בתור ביסקסואלית בעונה החמישית. בתחילת העונה השמינית עוזבת את ה99 והופכת לבלשית פרטית. זכתה בשוד ההאלווין השביעי.
צ'ארלס בויל (ג'ו לו טרוגליו): איש מבריק, אך מוזר, מביך, פתי ועם הרבה תחביבים אזוטריים. בויל מעריץ את ג'ייק והוא משתדל להוכיח את עצמו כחברו הטוב ביותר. יש לו אובססיה לאוכל ובעונה החמישית פותח משאית אוכל שמגישה רק דבר אחד, אך הוא סוגר אותה כי המשאית גורמת לו להרבה לחץ. במהלך העונה הראשונה ניסה בויל ללא הצלחה לצאת עם רוזה דיאז. בהמשך מאמץ ילד בשם ניקולאז' יחד עם ג'נביב, אשר הועמדה למשפט על הונאת ביטוח בעקבות גנבת יצירות אומנות מהגלריה שבבעלותה.
איימי סנטיאגו (מליסה פומרו): בלשית מצטיינת וקפדנית, הישגית, מתוחה, מאמינה בסמכות ומעריצה סדר וארגון. הניגוד בינה לבין אופיו הפרוע של פראלטה מעמת ביניהם תדירות, גם בזמן מערכת היחסים ביניהם. סנטיאגו מנסה ללא הרף וללא הצלחה לרצות את קפטן הולט. בעונה החמישית מתחתנת עם ג׳ייק וגן מקודמת להיות סמלת, ובסוף העונה השביעית היא יולדת את בנה הבכור, מאק. בסוף העונה השמינית היא מקודמת למפקדת וכתוצאה מכך, היא עוזבת את ה99. זכתה בשוד ההאלווין השלישי.
רג'ינה "ג'ינה" לינטי (צ'לסי פרטי) (1-6, אורחת בעונות 7–8): מנהלת המשרד שכפופה לקפטן הולט בתחנה ואמורה לדאוג לכל צורכי המשרד, אך אף פעם לא כך. אישה סרקסטית, לא צפויה ונטולת כל יומרה למקצועיות. לא חסה בתיאורה על כמות האהבה העצמית שיש לה. בעונה החמישית היא בהיריון. עוזבת את ה99 במהלך העונה השישית. זכתה בשוד ההאלווין הרביעי.
 מייקל היצ'קוק (דירק בלוקר): בלש מבוגר, נלהב, אך ללא יכולות וללא כריזמה. מבלה את זמנו בעיקר בחברת הבלש סקאלי. נוהג להסיר את חולצתו לעיתים קרובות ללא סיבה מוצדקת. במהלך העונה השמינית נדמה שפרש לגמלאות ועבר לברזיל, אך למעשה נשאר ב"מלכודת בונים" (כינוי לדירת רווקים המיועדת ליחסי מין). זכה בשוד ההאלווין האחרון.
נורמן "נורם" סקאלי (ג'ואל מקינון מילר): בלש מבוגר, פחדן ועצלן. לא מועיל בשום תחום, מלבד שירת אופרה. מבלה את זמנו בעיקר בחברת הבלש היצ'קוק.

הופעות אורח

פרד ארמיסן כמליפנוס (ובפרק האחרון של העונה השמינית- ג'רי), שכן אקראי ומבולבל מאוד שגר בבניין שהתרחש בו רצח. משתתף בחתונה של איימי וג'ייק בתור נגן כינור.
אנדי ריכטר כשומר סף המתנהג בגסות לפרלטה במהלך חקירה.
נייתן פיליון מגלם שחקן מפורסם המשחק בסדרה על בלשים שג'ייק מעריץ.
דין וינטרס כקית' פמברוק, בלש מהיחידה לפשעים חמורים שלוקח קרדיט על חקירות של יחידות אחרות.
פאטון אוסוולט כרב-כבאי בון, המנהל תחרות לא רשמית בין כוחות הכיבוי וההצלה לכוחות המשטרה בעיר.
אדם סנדלר בתפקיד עצמו.
מרשן לינץ' בתפקיד עצמו.
אד הלמס כג'ק דונגר, סוכן בשירות פיקוח הדואר של ארצות הברית.
ניק קרול כקנדריק, סוכן שחצן מהמחלקה לביטחון המולדת שאוהב להביך שוטרים.
אווה לונגוריה כסופיה פרז, מושא אהבתו של ג'ייק מחד גיסא, ופרקליטת הגנה שמתגרה בו מאידך גיסא.
קירה סדג'וויק כמדלן וונץ', המפקדת הממונה על קפטן הולט שמתעללת בו כנקמה על כך שניסה להוציא אותה מהמשטרה והביך אותה מול דרק ג'ידר. בין השניים היסטוריה ארוכה של שנאה. היא מתה בפרק שבע בעונה השביעית.
קרייג רובינסון כדאג ג'ודי, שודד הפונטיאק החמקמק שמצליח לשטות בג'ייק ושאר הבלשים.
כריס פרנל כבוס של סופיה, שנותן לה תיקים גרועים מאז שגילה שהיא יוצאת עם שוטר (ג'ייק פרלטה) לאחר מכן התגלה כמכור לקוקאין.
ביל היידר כסת' דוזרמן, הקפטן החדש והעצבני של המחלקה שאמור להחליף את קפטן ריי הולט מת בעונה 3 פרק 1 מהתקף לב.
קייטי סגל כאמו של ג'ייק.
ג'ייסון מנזוקאס כאדריאן פימנטו, בלש בלתי-יציב שחוזר למחלקה לאחר שנים כסמוי. לאחר מכן, יוצא עם רוזה. אך הם נפרדים.
בראדלי וויטפורד כאביו של ג'ייק, טייס. בעבר היה בוגד באימו של ג׳ייק אך השניים חזרו עם הזמן.
ניק קאנון כמרקוס בן דודו של הולט ובן זוג של רוזה.
זואי דשנל-(בתפקיד ג״ס מהבחורה החדשה) אישה שפרלטה מנסה להחרים את רכבה.
לין מנואל מירנדה כאחיה המוצלח של איימי.
לאנס ברב בתור פושע שמשתתף יחד עם התחנה בתחרות שירה של חג המולד.
ג'ואנה ניוסם בתור נגנית צ'לו.
מאיה רודולף בתור קארן האס, מרשלית.
ג'יי קיי סימונס כפרנק דילדמן, בלש לשעבר שעבד עם קפטן הולט, לאחר מכן עבר למשטרת סן פרנסיסקו עד שפוטר, עובד בחוות הצמר .
מייקל קיין מופיע בתפקיד עצמו כנוסע שנקלע לאותו רכב אובר שג'ייק ואיימי נסעו בה בלונדון
ג'ון מקגינלי מופיע בעונה השמינית בתפקיד ראש איגוד השוטרים.

פרקים

סקירה

עונה ראשונה (2013–2014)
העונה הראשונה של הסדרה שודרה בארצות הברית החל מ-17 בספטמבר 2013.

עונה שנייה (2014–2015)
העונה השנייה של הסדרה שודרה בארצות הברית החל מ-28 בספטמבר 2014.

עונה שלישית (2015–2016) 
ב-17 בינואר 2015 הסדרה חודשה לעונה שלישית, אשר שודרה החל מה-27 בספטמבר 2015.

עונה רביעית (2016–2017) 
העונה הרביעית של הסדרה שודרה בארצות הברית החל מ-20 בספטמבר 2016.

עונה חמישית (2017–2018) 
העונה החמישית של הסדרה שודרה בארצות הברית החל מ-26 בספטמבר 2017

עונה שישית
העונה השישית יצאה לאוויר בשנת 2019.

עונה שביעית
העונה השביעית יצאה לאוויר בשנת 2020.

עונה שמינית 
העונה הייתה צפויה לצאת ב-12 באוגוסט 2021 אולם חלו עיכובים בשל התפרצות נגיף הקורונה. העונה כללה עשרה פרקים, והיא גם העונה האחרונה של הסדרה.

קישורים חיצוניים

 

 ברוקלין 9-9, באתר ערוץ FOX

הערות שוליים

קומדיות מצבים אמריקאיות
סדרות טלוויזיה אמריקאיות שעלו לשידור בשנות ה-2010
זוכי פרס גלובוס הזהב: סדרות
תוכניות להט"ב אמריקאיות
יצירות זוכות פרס התקשורת של הליגה ההומו-לסבית נגד השמצה
יוניברסל טלוויזיה: סדרות טלוויזיה